Document ID: /roh_data/filtered/Bilingualer_Corpus_interleaved-it-rm.jsonl.gz/1677

This is a text translated from Italian to Rumantsch Grischun.
Avviata la procedura di consultazione relativa al nuovo finanziamento del turismo

Quale parte integrante della riforma del turismo grigionese, va riconsiderato anche il finanziamento del turismo nel Cantone dei Grigioni. Il Governo ha dato il via alla relativa procedura di consultazione. Dopo aver esaminato diverse alternative di finanziamento, esso propone due varianti: accanto a una tassa turistica cantonale, riscossa su tutto il territorio, viene posta in consultazione una variante dettagliata consistente in una tassa turistica comunale armonizzata secondo una legge quadro cantonale.

La riforma del turismo, avviata nel 2006, è il maggiore e principale progetto che interessa le strutture turistiche mai realizzato nei Grigioni. In tutte le regioni turistiche del Cantone si stanno attualmente costituendo nuove strutture. Poiché l'ospite non bada ai confini comunali, bensì si concentra su aree di svago e marchi turistici, le oltre 90 organizzazioni turistiche vengono riunite in efficaci organizzazioni di gestione delle destinazioni (OGD) e organizzazioni turistiche regionali (OTReg). Attraverso una chiara ripartizione dei compiti e l'orientamento a nuovi ospiti, si intende rendere più competitivo il turismo grigionese. La riforma del turismo grigionese pone le basi affinché il turismo quale motore principale dell'economia grigionese arresti la tendenza al ribasso e possa beneficiare del potenziale di crescita del turismo internazionale.

Un nuovo finanziamento quale elemento centrale della riforma

Un sistema di finanziamento solido e sostenibile è una componente fondamentale per un'attuazione di successo e duratura della riforma del turismo grigionese. In questo modo viene garantito il finanziamento dello sviluppo del turismo e del marketing turistico interaziendale al di là dei confini comunali. La tassa turistica coinvolge nel finanziamento tutti i beneficiari del valore aggiunto turistico. I mezzi finanziari così acquisiti confluiscono alle organizzazioni turistiche. Le organizzazioni di gestione delle destinazioni (OGD) e le organizzazioni turistiche regionali (OTReg) rilevano la direzione nell'elaborazione dei mercati principali, Grigioni Vacanze (GRV) quella dei mercati in fase di sviluppo e dei mercati futuri.

Due varianti per il nuovo finanziamento del turismo

Dopo aver esaminato diverse alternative, il Governo grigionese pone in consultazione due progetti di legge per il previsto nuovo finanziamento del turismo. Oltre cento diverse leggi comunali (tasse di soggiorno e tasse di promozione turistica) devono essere sostituite da una tassa turistica cantonale (legge sul finanziamento delle organizzazioni turistiche, LFOT) oppure da tasse turistiche comunali basate su una legge quadro cantonale (legge sull'armonizzazione del finanziamento del turismo, LAFT).

Tassa turistica cantonale (TTC)

La tassa turistica cantonale si basa sul beneficio o sul valore aggiunto che i beneficiari conseguono direttamente o indirettamente grazie al turismo. Essa si fonda sul valore aggiunto turistico di un'impresa e viene graduata per settore, regione e dimensione dell'impresa. Siccome la cerchia dei contribuenti viene estesa a tutto il Cantone e include anche le abitazioni di vacanza e le residenze secondarie, i mezzi attualmente a disposizione ogni anno per lo sviluppo del turismo e il marketing turistico, pari a 51,5 mio. di franchi, aumenteranno a circa 67,7 mio. di franchi.

Sul sito

www.tourismusabgabe.ch

è possibile calcolare online, in pochi passi, l'ammontare della tassa individuale. Con il nuovo sistema di finanziamento del turismo, la responsabilità per lo sviluppo turistico rimane ai comuni. I proventi delle tasse turistiche cantonali riconfluiscono alla rispettiva regione turistica.

Tasse turistiche comunali armonizzate (LAFT)

Quale variante alla tassa turistica cantonale, la legge sull'armonizzazione del finanziamento del turismo definisce il quadro per l'introduzione di tasse turistiche comunali. In questa legge si propone che i comuni aderiscano su base volontaria a un'organizzazione turistica e le deleghino la promozione del turismo. Così facendo si impegnano al contempo a dotare l'organizzazione turistica di mezzi finanziari "adeguati". Qualora però, in una determinata regione, gli obiettivi della riforma del turismo grigionese siano minacciati o vanificati, il Governo può disporre l'adesione di un comune a un'organizzazione turistica. Come per la tassa turistica cantonale, l'ammontare delle tasse turistiche tiene conto del beneficio turistico diretto e indiretto dei contribuenti. Qualora i comuni non introducano una tassa turistica comunale, devono finanziare le organizzazioni turistiche attingendo a mezzi fiscali generali o ad altri mezzi.

Ulteriore scadenzario

La procedura di consultazione durerà fino a fine marzo 2010. In seguito verranno valutate tutte le prese di posizione pervenute ed eventualmente si procederà a ulteriori verifiche di dettaglio. Ulteriori informazioni relative alla procedura di consultazione e ai due progetti di legge si possono ottenere sui siti internet

www.dvs.gr.ch

(rubrica "Temi/progetti") oppure

www.tourismusabgabe.ch

.

Persone di riferimento:

- Presidente del Governo Hansjörg Trachsel, Direttore del Dipartimento dell'economia pubblica e socialità, tel. 081 257 23 01

- Eugen Arpagaus, capo dell'Ufficio dell'economia e del turismo, tel. 081 257 23 77 oppure 079 256 93 94

Organo: Governo

Fonte: it Cancelleria dello Stato dei Grigioni

30.11.2009
Avert la consultaziun tar la nova finanziaziun dal turissem

Sco part centrala da la refurma dal turissem grischun duai er la finanziaziun dal turissem en il Grischun vegnir concepida da nov. La regenza ha avert la consultaziun correspundenta. Suenter avair examinà differentas alternativas da finanziaziun preschenta ella duas variantas: Cun ina taxa turistica communala armonisada che sa basa sin ina lescha generala chantunala vegn er messa en consultaziun – ultra da la proposta per ina taxa turistica chantunala per tut il Grischun – ina varianta elavurada en detagl.

La refurma dal turissem grischun, cun la quala igl è vegnì cumenzà l'onn 2006, è fin ussa il project il pli grond ed il pli impurtant en connex cun las structuras turisticas dal Grischun. En tut las regiuns turisticas dal chantun vegnan actualmain furmadas novas structuras. Perquai ch'il giast na s'orientescha betg vi da cunfins communals, mabain vi da spazis da divertiment e vi da marcas turisticas, vegnan las passa 90 organisaziuns turisticas unidas ad organisaziuns per la gestiun da destinaziuns (OGD) efficazias ed ad organisaziuns turisticas regiunalas (OTReg). Cun ina clera repartiziun da las incumbensas e cun s'orientar a novs giasts duai il turissem grischun daventar pli cumpetitiv. La refurma dal turissem grischun dat la direcziun per ch'il turissem sco motor principal da l'economia publica dal Grischun possia franar il trend negativ e profitar dal potenzial da creschientscha dal turissem internaziunal.

Nova finanziaziun sco element central da la refurma

In sistem da finanziaziun solid e persistent è ina part centrala per realisar la refurma dal turissem cun success ed en moda stabila a lunga vista. Uschia vegni garantì ch'il svilup turistic e ch'il marketing turistic intermanaschial vegnian finanziads sur ils cunfins da las vischnancas or. Cun la taxa turistica vegnan tut las parts che profitan da la valurisaziun turistica integradas en la finanziaziun. Ils meds finanzials che vegnan generads uschia vegnan mess a disposiziun a las organisaziuns turisticas. Las organisaziuns per la gestiun da destinaziuns (OGD) e las organisaziuns turisticas regiunalas (OTReg) surpiglian en quest connex l'incumbensa d'elavurar ils martgads principals, Grischun vacanzas tala d'elavurar ils martgads che ston anc vegnir preparads e dals martgads futurs.

Duas variantas per la nova finanziaziun dal turissem

Suenter avair examinà differentas alternativas metta la regenza grischuna en consultaziun dus sbozs da leschas concernent la nova finanziaziun dal turissem planisada. Passa tschient differentas leschas communalas (taxas da cura e taxas per promover il turissem) duain vegnir remplazzadas u tras ina taxa turistica chantunala (lescha davart la finanziaziun da las organisaziuns turisticas, LFOT) u tras taxas turisticas communalas tenor ina lescha generala chantunala (lescha davart l'armonisaziun da la finanziaziun dal turissem, LAFT).

Taxa turistica chantunala (TTC)

La taxa turistica chantunala sa basa sin il gudogn respectivamain sin la valurisaziun che las profitadras ed ils profitaders realiseschan directamain u indirectamain cun il turissem. Ella sa drizza tenor la valurisaziun turistica d'ina interpresa e vegn graduada tenor la branscha, tenor la regiun e tenor la grondezza da l'interpresa. Perquai ch'il circul dals subjects ch'èn obligads da pajar la taxa vegn extendì sin tut il chantun e perquai ch'el cumpiglia er las abitaziuns da vacanzas e las abitaziuns secundaras, s'augmentan ils meds finanzials che stattan a disposiziun mintg'onn per il svilup turistic e per il marketing turistic da 51.5 milliuns francs a circa 67.7 milliuns francs.

Sut

www.tourismusabgabe.ch

po vegnir calculada online l'autezza individuala da la taxa en paucs pass. Cun la nova finanziaziun dal turissem resta la responsabladad per il svilup turistic en mauns da las vischnancas. Ils retgavs da la taxa turistica chantunala returnan mintgamai en la regiun turistica respectiva.

Taxas turisticas communalas armonisadas (LAFT)

Sco varianta da la taxa turistica chantunala metta la lescha davart l'armonisaziun da la finanziaziun dal turissem il rom per introducir taxas turisticas communalas. En quella vegni proponì che vischnancas pon sa participar voluntarmain ad in'organisaziun turistica e surdar a quella la promoziun dal turissem. Uschia s'obligheschan ellas il medem mument da munir l'organisaziun turistica cun meds finanzials "adequats". Sche las finamiras da la refurma dal turissem grischun vegnan periclitadas u impedidas en ina tscherta regiun, po la regenza procurar ch'ina vischnanca fetschia part d'ina organisaziun turistica. L'autezza da las tariffas da la taxa resguarda – sco en cas da la taxa turistica chantunala – il gudogn turistic direct ed indirect dals subjects ch'èn obligads da pajar la taxa. Sch'ina vischnanca n'introducescha betg ina taxa turistica communala, sto ella finanziar l'organisaziun turistica or da meds fiscals generals u or d'ulteriurs meds finanzials.

L'ulteriur urari

La consultaziun dura fin la fin da mars 2010. Alura vegnan evaluadas tut las respostas. Eventualmain ston vegnir sclerids ulteriurs detagls. Ulteriuras infurmaziuns davart la consultaziun e davart ils dus sbozs da leschas stattan a disposiziun sut

www.dvs.gr.ch

(rubrica "temas/projects") u sut

www.tourismusabgabe.ch

.

Infurmaziuns:

- Hansjörg Trachsel, president da la regenza e schef dal departament d'economia publica e fatgs socials, tel. 081 257 23 01

- Eugen Arpagaus, manader da l'uffizi per economia e turissem dal Grischun, tel. 081 257 23 77 u 079 256 93 94

Gremi: regenza

Funtauna: rg chanzlia chantunala dal Grischun

30.11.2009